CELEX: 62009CN0248
Language: el
Date: 2009-07-07 00:00:00
Title: Υπόθεση C-248/09: Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts (Δημοκρατία της Λεττονίας) στις 7 Ιουλίου 2009 — SIA Pakora Pluss κατά Valsts ieņēmumu dienests

12.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/22
            
         Αίτηση για την έκδοση προδικαστικής αποφάσεως, την οποία υπέβαλε το Augstākās tiesas Senāts (Δημοκρατία της Λεττονίας) στις 7 Ιουλίου 2009 — SIA Pakora Pluss κατά Valsts ieņēmumu dienests
   (Υπόθεση C-248/09)
   2009/C 220/43
   Γλώσσα διαδικασίας: η λεττονική
   
      Αιτούν δικαστήριο
   
   Augstākās tiesas Senāts
   
      Διάδικοι στην υπόθεση της κύριας δίκης
   
   
      Αναιρεσείουσα: Pakora SIA Pluss
   
      Καθής: Valsts ieņēmumu dienests
   
      Προδικαστικά ερωτήματα
   
   
               1)
            
            
               Μπορεί να θεωρηθεί ότι έχουν πληρωθεί οι διατυπώσεις εξαγωγής, κατά την έννοια του [παραρτήματος IV, κεφάλαιο 5,] σημείο 1, της Πράξεως Προσχωρήσεως, σε περίπτωση που έχει μεν υποβληθεί δηλωτικό, αλλά δεν έχουν γίνει οι ενέργειες που προβλέπει το άρθρο 448 του κανονισμού 2454/93 (1) (η γερμανική τελωνειακή αρχή δεν κοινοποίησε δεόντως στη λεττονική τελωνειακή αρχή την αίτηση της ναυτιλιακής εταιρίας);
            
         
               2)
            
            
               Σε περίπτωση αρνητικής απαντήσεως στο πρώτο ερώτημα, μπορεί να θεωρηθεί, υπό συνθήκες όπως αυτές της επίδικης υποθέσεως, ότι οι διατάξεις που διέπουν το τελωνειακό καθεστώς (κανονισμοί 2913/92 (2) και 2454/93) δεν έχουν σε καμιά περίπτωση εφαρμογή;
            
         
               3)
            
            
               Σε περίπτωση καταφατικής απαντήσεως στο πρώτο ερώτημα, πρέπει να ερμηνευθεί το παράρτημα IV, κεφάλαιο 5, σημείο 1, της Πράξεως Προσχωρήσεως στην Ευρωπαϊκή Ένωση υπό την έννοια ότι, όταν ένα εμπόρευμα που διακινείται στη διευρυμένη Κοινότητα κατόπιν των σχετικών διατυπώσεων εξαγωγής, χωρίς να τεθεί σε ελεύθερη κυκλοφορία, δεν απαλλάσσεται από δασμούς ή άλλα τελωνειακά μέτρα, παρότι δεν υπάρχει αμφιβολία ότι αποτελεί κοινοτικό εμπόρευμα;
               Αποτελεί, δηλαδή, κρίσιμο για την επίδικη υπόθεση στοιχείο το αν έχει ολοκληρωθεί η διαδικασία υπαγωγής στο τελωνειακό καθεστώς ελεύθερης κυκλοφορίας;
            
         
               4)
            
            
               Περιλαμβάνει η κατά το άρθρο 4, σημείο 10, του κανονισμού 2913/92, έννοια των εισαγωγικών δασμών τον φόρο προστιθέμενης αξίας;
            
         
               5)
            
            
               Σε περίπτωση καταφατικής απαντήσεως στο τέταρτο ερώτημα, η υποχρέωση καταβολής του φόρου προστιθεμένης αξίας, ο οποίος οφείλεται ως δασμός για την εισαγωγή των εμπορευμάτων, βαρύνει τον κύριο υπόχρεο ή τον τελικό παραλήπτη των εμπορευμάτων; Υπό ποιες προϋποθέσεις θα μπορούσαν αυτοί να καταστούν συνυπόχρεοι;
            
         
      (1)  Κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου για τη θέσπιση του κοινοτικού τελωνειακού κώδικα (ΕΕ L 253, σ. 1).
   
      (2)  Κανονισμός (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1).